A Törvényszék (nyolcadik tanács) 2013. szeptember 16‑i ítélete –
Hollandia kontra Bizottság
(T‑343/11. sz. ügy)
„EMOGA – Garanciarészleg – A finanszírozásból kizárt kiadások – Gyümölcsök és zöldségek – A csomagolás nyomtatásával összefüggő költségek finanszírozásának kizárása – Az elismerési kritériumok termelői szervezet általi be nem tartása – Az érintett termelői szervezet valamennyi tagja részéről felmerült költségek kizárása – Arányosság”
1.                     Mezőgazdaság – EMOGA – Végső elszámolás – Bizonyos kiadások finanszírozásának végleges megtagadása – Előzetes kontradiktórius eljárás szükségessége (vö. 76. pont)
2.                     Intézmények jogi aktusai – Indokolás – Kötelezettség – Terjedelem – Az EMOGA által finanszírozott kiadások végső elszámolására vonatkozó határozat (EUMSZ 296. cikk) (vö. 77. pont)
3.                     Mezőgazdaság – Közös agrárpolitika – Az EMOGA általi finanszírozás – Elvek – A gazdasági szereplőkkel szembeni egyenlő bánásmód – Az uniós jog tagállamok általi eltérő értelmezései – Versenytorzulások – Megengedhetetlenség (729/70 és 1258/1999 tanácsi rendelet) (vö. 82–84. pont)
4.                     Megsemmisítés iránti kereset – Megtámadott jogi aktus – A jogszerűségnek a jogi aktus elfogadásának időpontjában rendelkezésre álló információk alapján történő vizsgálata (EUMSZ 263. cikk) (vö. 92. pont)
5.                     Mezőgazdaság – EMOGA – Végső elszámolás – Az uniós szabályozás alkalmazása során történt szabálytalanságokból eredő kiadások elszámolásának megtagadása – Az érintett tagállam általi vitatás – Bizonyítási teher – A Bizottság és a tagállam közötti megosztás (1258/1999 tanácsi rendelet) (vö. 109., 110. pont)
6.                     Mezőgazdaság – Végső elszámolás – Eljárás – Tárgy – Szankciónak nem minősülő pénzügyi korrekció (vö. 111. pont)
7.                     Mezőgazdaság – Közös piacszervezés – Gyümölcsök és zöldségek – Termelői szervezetek – Az EMOGA általi finanszírozás – Ezen szervezetek nemzeti hatóságok általi elismerése – Feltételek – A termésnek az említett szervezet közvetítésével történő értékesítésére irányuló kötelezettség létesítő okiratbeli előírása – A kötelezettség terjedelme – Az értékesítési feltételek szervezet általi felügyelete (2200/96 tanácsi rendelet, 11. cikk, (1) bekezdés, c) pont, 3. alpont; 1432/2003 bizottsági rendelet, 6. pont) (vö. 121–124., 151. pont)
8.                     Európai uniós jog – Elvek – Arányosság – Terjedelem – Az érintett termelői szervezet valamennyi tagja részéről felmerült költségek kizárása – Megsértés – Hiány (vö. 166–168. pont)
Tárgy
Az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2011. április 15‑i 2011/244/EU bizottsági végrehajtási határozat (HL L 102., 33. o.) abban a részében történő megsemmisítése iránti kérelem, amelyben az kizár egyes, a Holland Királyság által kifizetett kiadásokat.
Rendelkező rész
1)
A Törvényszék a keresetet elutasítja.
2)
A Holland Királyság viseli a költségeket.